தெய்வமனம் அமைந்திடுமோ

தெய்வமனம் அமைந்திடுமோ கரு. திருவரசு ~ கரு. திருவரசு ~! பார்வையிலோர் ஓவியமும் பவளவிதழ் சிரிக்கின்ற! பான்மையிலோர் காவியமும் பதுமையென இருக்கின்ற! சீர்மையிலோர் சிற்பமதும் செய்திடுவேன் அவையெல்லாம்! சிந்திடுமோ மழலைமொழி சிறுகுழந்தாய் உனைப்போலே! ! தடுமாறும் நடைகண்டு தரமான நாட்டியமும்! தடதடெனத் தளிர்க்கைகள் தட்டுவதில் தாளங்களும்! திடுமெனநீ அழும்போது தேனிசையும் கற்றிடலாம்! சிறுதுயிலில் நின்முகப்பூ செய்நடிப்புத் திறம்வருமோ! ! சிந்தியமு துண்பதிலே சிறப்பீகைப் பெருங்குணமும்! தந்தைக்கும் சடைநாய்க்கும் தரும்முத்தச் சமத்துவமும்! உந்தியுந்தி முயல்வதிலே ஊக்கத்தின் உயர்வடிவும்! உணர்ந்திடலாம்! உலகிலினி உன்பருவம் கிடைத்திடுமோ! ! கரித்துண்டால் கீறுவதில் கன்னியர்செய் கோலங்களும்! பிரித்துவைத்து நூல்படிக்கும் பேரழகில் இலக்கியமும்! சிரித்தழுது விழுந்தெழுந்து திரிவதிலே செயல்திறமும்! தேர்ந்தாலு முனக்கிருக்கும் தெய்வமனம் அமைந்திடுமோ